Stepinis švilpikas

Stepinis švilpikas (Marmota bobak) – švilpikų (Marmota) genties graužikas. Galva palyginti didelė, kojos trumpos. Turi storą liemenį ir trumpą uodegą. 60 cm ilgio, uodega – 18 cm. Sveria iki 5 kg. Kailis tankus, gelsvos spalvos, plaukai juosvais galais.

Paplitęs Rytų Europos stepių juostoje Rusijoje, Baltarusijoje, Ukrainoje, taip pat šiauriniame ir centriniame Kazachstane.Don E. Wilson, DeeAnn M. Reeder (eds.) Mammal Species of the World. A Taxonomic and Geographic Reference. Baltimore:Johns Hopkins University Press, 2005. ISBN=0-8018-8221-4. online  Anksčiau taip pat gyveno pietinėje Lenkijoje, Podolėje, Kryme. Kasa gilius urvus, kuriuose gyvena kolonijomis. Iš žemės iškastos iš urvų susidaro stambūs kauburiai – 60 cm aukščio ir iki 3 m skersmens. Pajutęs pavojų, skardžiai švilpia. Žiemą įminga.

 Nuorodos 

Kategorija:Voveriniai